**Iubire hibernală**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Cât de frumos îmbracă iarna bradul

Cu fluturi albi, cu stele argintii,

Cum strălucește-n palma lunii jadul

Iubirii hibernale, doar să vii

Pe-aleea poleită spre cetate.

Să desenezi, cu paşii prin omăt,

Inimii zâmbind în roşu colorate

Şi-am să-ţi respir aroma, să mă-mbăt

La fiecare adiere mută

A vântului cetăţii din Sibiu

Când printre versuri albe ne sărută

Şi luminează cerul cenuşiu.

- Ce crezi, iubite, că pământu-i sferic,

Iar fluviul când se varsă în ocean

Urmându-şi cursul tandru, ezoteric,

Trece prin suflet? Ce meridian

Te ține-atâta vreme la distanţă,

Sau nu ştii că mă doare şi mi-e dor

De noi cei rătăciţi într-o romanţă

Când cei din jur priveau stăruitor

Sărutul tău pe mâna-mi tremurândă

Ce-a-ntârziat puţin pe inelar,

Acelui vis îi mai plătesc dobândă,

Sibiul e când dulce, când amar.

Ioan Grigoraș Liliana Trif